ai4bharat/Pralekha huggingface dataset:
وزارت خزانہ
حکومت ہند کےکھاتوں کا، مالی سال 22-2021 کے دوران دسمبر 2021 تک کا ماہانہ جائزہ
حکومت ہند کا دسمبر 2021 تک کا ماہانہ کھاتہ ، یکجا کردیا گیا ہے اور اس سے متعلق اطلاعات شائع کردی گئی ہیں۔ خاص باتیں مندرجہ ذیل ہیں:
حکومت ہند کو دسمبر 2021 تک 1761692 کروڑ روپئے موصول ہوئے جو 1473809 کروڑ روپئے کے ٹیکس ریونیو 259414 کروڑ روپئے کے غیرٹیکس ریونیو اور 28469 کروڑ روپئے کے غیرقرضہ جاتی اثاثہ جاتی موصولات پر مشتمل ہے۔ غیرقرضہ جاتی اثاثہ جاتی موصولات ، 19105 کروڑ روپئے کے قرضوں کی وصولی اور 9364 کروڑروپئےکی مختلف اثاثہ جات کی وصولی پر مشتمل ہیں۔ حکومت ہند نے دسمبر 2021 تک ٹیکسوں کے حصے کے طور پر 450310 کروڑ روپئے ریاستی سرکاروں کو منتقل کئے ہیں ۔
حکومت ہند کی طرف سے کئے گئے کل اخراجات 2521058 کروڑ روپئے ہیں  جس میں سے 2129414 کروڑ روپئے مالیہ کے کھاتے میں اور 391644 کروڑ روپئے اثاثہ کھاتے میں ہیں۔مالیہ کے کل اخراجات میں سے 564414 کروڑ روپئے کے اخراجات سود کی ادائیگیوں کے کھاتے میں ہے اور 271374 کروڑ روپئے بڑی سبسڈیز کے کھاتے ہیں۔
|
جل شکتی وزارت
|
قدرتی آبی ذخائر کی نقشہ سازی
جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں بتایا کہ مختصر مدت میں زیادہ شدت والی بارشوں کے بڑھتے ہوئے واقعات بنیادی طور پر شہری سیلابوں کے لیے ذمہ دار ہیں جو کہ غیر منصوبہ بند ترقی، قدرتی آبی ذخائر کی تجاوزات، نکاسی آب کے ناقص نظام وغیرہ کی وجہ سے مزید پیچیدہ ہوتے ہیں۔ شہری سیلاب کا انتظام اور آبی ذخائر کے تحفظ اور حفاظت سے متعلق کام، ان کی گنتی، تجاوزات سے تحفظ، یا دوسرے مقاصد کے لیے استعمال کے لیے موڑ، متعلقہ ریاستی حکومت/شہری بلدیاتی ادارے /شہری ترقی اتھارٹی کے دائرہ کار میں آتا ہے۔ تاہم، وقتاً فوقتاً یہ وزارت ملک میں چھوٹی آبپاشی اسکیموں کے اعداد وشمار تیار کرتی ہے جو آبپاشی سے وابستہ دیہی علاقوں میں آبی ذخائر سے متعلق ڈیٹا حاصل کرتی ہے۔
آبی ذخائر پر تجاوزات کو روکنے کے لیے قومی سطح کا قانونی طریقہ کار قائم کرنے کے لیے حکومت ہند کی کوئی تجویز زیر غور نہیں ہے۔
آبی ذخائر بشمول ندیوں، جھیلوں وغیرہ کا ضابطہ، تحفظ اور حفاظت، اور ان کی غیر قانونی تجاوزات کی روک تھام متعلقہ ریاستی حکومت/شہری ترقیاتی اتھارٹیز کے دائرہ کار میں آتی ہے۔ آبپاشی کے پہلے اعداد وشمار کے مطابق چھٹی چھوٹی آبپاشی کے اعداد وشمار  کے مطابق، مرکزی طور پراسپانسرشدہ اسکیم – ’’ آبپاشی کے اعداد وشمار‘‘ کے تحت جو اس وزارت کے ذریعہ کرائی گئی ہے، ملک میں 24,24,540 آبی ذخائر ہیں، جن میں سے 38,496 آبی ذخائر پر تجاوزات کی اطلاع ہے، آبی ذخائر کی ریاست وار تفصیلات ضمیمہ میں دی گئی ہیں۔
ضمیمہ
|
|
آبی ذخائر کے پہلے اعداد وشمار میں رپورٹ کردہ  ریاست وار آبی ذخائر کی تعداد اور تجاوزات کی تعداد
|
|
نمبرشمار
|
|
ریاستیں /مرکز کے زیر ا نتظام علاقے
|
|
کل ا ٓبی ذخائر
|
|
تجاوزات کردہ آبی ذخائر
|
|
1
|
|
انڈمان اور نیکوبار جزائر
|
|
3,528
|
|
59
|
|
2
|
|
آندھرا پردیش
|
|
1,90,777
|
|
3,920
|
|
3
|
|
اروناچل پردیش
|
|
993
|
|
0
|
|
4
|
|
آسام
|
|
1,72,492
|
|
13
|
|
5
|
|
بہار
|
|
45,793
|
|
871
|
|
6
|
|
چندی گڑھ
|
|
188
|
|
0
|
|
7
|
|
چھتیس گڑھ
|
|
34,000
|
|
111
|
|
8
|
|
دہلی
|
|
893
|
|
216
|
|
9
|
|
گوا
|
|
1,463
|
|
8
|
|
10
|
|
گجرات
|
|
54,069
|
|
22
|
|
11
|
|
ہریانہ
|
|
14,898
|
|
50
|
|
12
|
|
ہماچل پردیش
|
|
88,017
|
|
42
|
|
13
|
|
جموں و کشمیر
|
|
9,765
|
|
103
|
|
14
|
|
جھارکھنڈ
|
|
1,07,598
|
|
560
|
|
15
|
|
کرناٹک
|
|
27,013
|
|
948
|
|
16
|
|
کیرالہ
|
|
55,734
|
|
111
|
|
17
|
|
مدھیہ پردیش
|
|
82,643
|
|
1779
|
|
18
|
|
مہاراشٹر
|
|
97,062
|
|
251
|
|
19
|
|
منی پور
|
|
1,658
|
|
6
|
|
20
|
|
میگھالیہ
|
|
13,332
|
|
6
|
|
21
|
|
میزورم
|
|
2,185
|
|
7
|
|
22
|
|
ناگالینڈ
|
|
1,432
|
|
1
|
|
23
|
|
اوڈیشہ
|
|
1,81,837
|
|
1,048
|
|
24
|
|
پڈوچیری
|
|
1,171
|
|
34
|
|
25
|
|
پنجاب
|
|
16,012
|
|
1,578
|
|
26
|
|
راجستھان
|
|
16,939
|
|
47
|
|
27
|
|
سکم
|
|
134
|
|
0
|
|
28
|
|
تمل ناڈو
|
|
1,06,957
|
|
8,366
|
|
29
|
|
تلنگانہ
|
|
64,055
|
|
3,032
|
|
30
|
|
تریپورہ
|
|
36,239
|
|
1
|
|
31
|
|
اتراکھنڈ
|
|
3,096
|
|
5
|
|
32
|
|
اتر پردیش
|
|
2,45,087
|
|
15,301
|
|
33
|
|
مغربی بنگال
|
|
7,47,480
|
|
0
|
|
|
|
میزان
|
|
24,24,540
|
|
38,496
صحت اور خاندانی بہبود کی وزارت
ہندوستان میں فعال معاملوں کی تعداد میں کمی کا سلسلہ لگاتار جاری
ستائیس ریاستوں/مرکز کے زیرانتظام علاقوں میں 20 ہزار سے کم فعال معاملے
کل فعال معاملوں میں سے 78 فیصد دس ریاستوں میں
نئی دہلی، 05 /نومبر 2020 : ہندوستان میں فعال معاملوں کی تعداد میں کمی کا سلسلہ لگاتار جاری ہے ۔ گزشتہ سات دنوں سے فعال معاملوں کی تعداد چھ لاکھ سے کم بنی ہوئی ہے اور ان کی موجودہ تعداد 527962 ہے۔ فعال معاملے اب ملک کے کل مثبت معاملوں کا صرف 6.31 فیصد ہیں۔
قومی رجحان کے مدنظر 27 ریاستوں/مرکز کے زیراتنظام علاقوں میں بیس ہزار سے کم فعال معاملے ہیں۔
ملک کے کل فعال معاملوں میں سے 78 فیصد دس ریاستوں / مرکز کے زیراتنظام علاقوں میں ہیں ۔مہاراشٹر، کیرالہ، دہلی اور مغربی بنگال میں مجموعی طور پر 51 فیصد سے زیادہ فعال معاملے ہیں۔
فعال معاملوں کی تعداد میں کمی کے ساتھ ساتھ صحتیابی کے معاملے بھی لگاتار بڑھ رہے ہیں۔ صحتیاب ہونے والوں کی کل تعداد اب 7711809 ہوچکی ہے۔ صحتیاب ہونے والے معاملے اور فعال معاملے کے درمیان فرق اب تقریباً 72 لاکھ  ہے۔ قومی سطح پر صحتیابی کی شرح 92.20 فیصد ہوچکی ہے۔
گزشتہ چوبیس گھنٹے کے دوران کووڈ کے 55331 مریض صحتیاب ہوکر گھر جاچکے ہیں جبکہ نئے تصدیق شدہ معاملوں کی تعداد 50210 ہے۔
صحتیاب ہونے والے 82 فیصد نئے افراد دس ریاستوں / مرکز کے زیر انتظام علاقوں کے ہیں۔
مہاراشٹر، کیرالہ اور کرناٹک میں ایک دن کے اندر سب سے زیادہ ، آٹھ ہزار سے زیادہ لوگ صحتیاب ہوئے ہیں۔ ان کی مجموعی طور پر تعداد 50 فیصد سے زیادہے ۔
گزشتہ 24 گھنٹوں کے دوران 50210 نئے تصدیق شدہ معاملے درج کئے گئے ہیں۔
نئے معاملوں میں سے 79 فیصد 10 ریاستوں اور مرکز کے زیرانتظام علاقوں میں پائے گئے ہیں۔
کیرالہ میں اب بھی سب سے زیادہ نئے معاملے درج کئے جارہے ہیں جہاں پر ان کی تعداد 08 ہزار سے زیادہ ہےجبکہ دہلی میں 06 ہزار سے زیادہ نئے معاملے سامنے آرہے ہیں۔
گزشتہ 24 گھنٹے کے دوران 704 افراد کی موت ہوئی ہے۔
ان میں سے تقریباً 80 فیصد اموات 10 ریاستوں / مرکز کے زیرانتظام علاقوں میں ہوئی ہیں۔ 42 فیصد سے زیادہ اموات اکیلے مہاراشٹر میں ہوئی ہیں جہاں پر یہ تعداد 300 ہے۔
وزارت اطلاعات ونشریات
وزارت اطلاعات و نشریات نے پبلک سروس براڈکاسٹنگ سے متعلق ذمہ داری کے بارے میں ایڈوائزری جاری کی
اطلاعات و نشریات کی وزارت نے 09.11.2022 کو ’’ہندوستان میں ٹیلی ویژن چینلوں کی اپ لنکنگ اور ڈاؤن لنکنگ کے لیے رہنما خطوط، 2022‘‘ جاری کی تھیں۔ رہنما خطوط کے مطابق، دیگر باتوں کے علاوہ، پرائیویٹ نشریاتی اداروں کے لئے ہر روز 30 منٹ تک عوامی خدمات سے متعلق نشریات پیش کرنا ضروری ہے۔ اس سلسلے میں، وزارت نے نجی سیٹلائٹ ٹی وی چینل براڈکاسٹرز اور ان کی تنظیموں کے ساتھ وسیع مشاورت کی اور ان کے ذریعے دی گئی معلومات کی بنیاد پر 30.01.2023 کو ایک ’’ایڈوائزری‘‘ جاری کی ہے۔
’’ایڈوائزری‘‘ کے ذریعے، وزارت نے واضح کیا ہے کہ ٹیلی کاسٹ کیے جارہے پروگراموں میں حالات حاضرہ پر مبنی مواد کو بھی پبلک سروس براڈ کاسٹنگ سے متعلق خیال کیا جا سکتا ہے۔ یہ بھی واضح کیا گیا ہے کہ مواد کا مسلسل 30 منٹ تک کا ہونا ضروری نہیں ہے اور اسے کئی چھوٹے ٹائم سلاٹس میں بھی نشر کیا جاسکتا ہے۔ اور براڈکاسٹر کو اس کے بارے میں جانکاری براڈکاسٹ سیوا پورٹل پر ایک ماہانہ رپورٹ کی شکل میں آن لائن جمع کرنی ہوگی۔ نشریات کی تھیم قومی اہمیت اور سماجی موزونیت سے متعلق مواد پر مشتمل ہونی چاہیے، جس میں درج ذیل موضوعات شامل ہیں:
i. تعلیم اور خواندگی کی اشاعت؛
ii. زراعت اور دیہی ترقی؛
iii. صحت و کنبہ بہبود؛
iv. سائنس و ٹیکنالوجی؛
v. خواتین کی فلاح و بہبود؛
vi. معاشرے کے کمزور طبقات کی فلاح و بہبود؛
vii. ماحولیات اور ثقافتی ورثے کا تحفظ؛ اور
viii. قومی یکجہتی
’’ایڈوائزری‘‘ کا مقصد رضاکارانہ تعمیل اور سیلف سرٹیفیکیشن کے توسط سے نجی سیٹلائٹ ٹی وی چینلوں کے ذریعے پبلک سروس براڈ کاسٹنگ کا حصول ہے۔
’’ایڈوائزری‘‘ کی ایک کاپی وزارت اطلاعات و نشریات کی ویب سائٹ :
https://mib.gov.in/sites/default/files/Advisory%20on%20Obligation%20of%20PSB_1.pdf
اور براڈکاسٹ سیوا پورٹل کی ویب سائٹ:
https://new.broadcastseva.gov.in/digigov-portal-web-app/Upload?flag=iframeAttachView&attachId=140703942&whatsnew=true
پر دستیاب ہے۔
وزیراعظم کا دفتر
وزیر اعظم نے کولمبو میں سیما ملاکا مندر کے درشن کئے
نئی دہلی،12۔ مئی ۔وزیر اعظم جناب نریندر مودی سر ی لنکا کی راجدھانی کولمبو پہنچ گئے ہیں ۔ ہوائی اڈے پر سری لنکا کے وزیر اعظم جناب رانیل وکرم سنگھے اوردیگر سینئر وزرأ نے ان کا خیر مقدم کیا ۔بعد میں وزیر اعظم مقامی سیماملاکا مندر گئے ، جہاں مندر کے پردھان پجاری اور دیگر سرکردہ شخصیات نے ان کا استقبال کیا ۔ وزیر اعظم نے مندر میں پھول چڑھائے ۔
اس موقع پر جناب مودی اور وزیر اعظم وکرم سنگھے نے ویساکھ دیوس کے موقع پر ایک ساتھ بجلی کا بٹن دباکر مندر میں روشنی کئے جانے کی تقریب کا افتتا ح کیا ۔اس موقع پر ہمہ رنگ لائٹوں اور رنگا رنگ آتش بازیاں چھوڑے جانے کا اہتمام کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ س ش ۔ رم
U-2235
(Visitor Counter : 26
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو165.20کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 10.71 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
04)؍فروری 2022کے مطابق)
|
|
فراہم کی گئی خوراکیں
|
|
1,65,20,44,645
|
|
بچی ہوئی خوراکیں
|
|
10,71,21,576
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 165.20کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 10.71 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سائنس اور ٹیکنالوجی کی وزارت
ریاستی سطح پر مسائل کے حل کے لئے سائنس اور ٹکنالوجی کا بھر پور استعمال کرتا ہے:ڈاکٹر ہرش وردھن کا آئی آئی ایس ایف 2020 میں بیان
ریاستی سائنس اور ٹکنالوجی کو نسلوں کو فعال اور طاقتور بننا چاہئے اور ریاستوں کی ترقی اور فروغ میں اہم کردار ادا کرنا چاہئے:ڈاکٹر ہرش وردھن
نئی دہلی24 دسمبر2020: سائنس ، ٹکنالوجی، ارضیاتی علوم، صحت اور خاندانی بہبود کے مرکزی وزیر ڈاکٹر ہرش وردھن نے ملک کی تمام ریاستوں کے سائنس اور ٹکنالوجی کے وزرا سے اپیل کی کہ وہ اپنی ریاستوں کے مسائل حل کرنے کے لئے سائنس، ٹکنالوجی اور اختراع کا بھرپور استعمال کریں۔
‘‘کووڈ19 تمام لوگوں کے لئے سماج کے چیلنجوں اور ان کے حلوں کو سمجھنے کے لئے ایک موقع ہے۔ سائنس اور ٹکنالوجی کے ذریعہ ہر مسئلے کو حل کیا جاسکتا ہے۔ ہمارے پاس سائنس کا ایک بڑا بنیادی ڈھانچہ موجود ہے اور ہم تمام پیمانوں پر دنیا کے بہترین ملکوں میں سے ایک ہیں۔ سائنس اور ٹکنالوجی کو ریاستوں کی سطح پر پوری طرح سے استعمال کرنا چاہئے’’۔ ڈاکٹر ہرش وردھن نے انڈیا انٹرنیشنل سائنس فیسٹول  کے چھٹے ایڈیشن میں سائنس اور ٹکنالوجی کے ریاستی وزیروں کے کن کلیو میں اپنی تقریر کے دوران یہ بات کہی۔
انھوں نے یہ بھی کہا کہ ‘‘سائنس اور ٹکنالوجی کی ریاستی کونسلوں کو متحرک اور طاقتور ہونا چاہئے اور ریاستوں میں ترقی اور فروغ کے لئے اہم کردار ادا کرنا چاہئے۔ ڈاکٹر ہرش وردھن نے کہا کہ سائنس اور ٹکنالوجی ہر قسم کے مسائل بشمول زراعت ، پینے کے پانی، توانائی، صحت وغیرہ کے مسائل کو حل کرنے کے لئے ملک کے سب سے طاقتور شعبوں میں سے ایک ہے۔مسائل کو حل کرنے کے لئے سائنس کو ان شعبوں سے جوڑنے کی ضرورت ہے۔ سائنس کے بنیادی ڈھانچے کو تمام ریاستیں استعمال کریں تاکہ ملک کی تمام ریاستیں سائنس سے فائدہ اٹھا سکیں‘‘۔
سائنس سے متعلق امور پر حکومت ہند کے مشیر اعلیٰ پروفیسر کے وجے راگھون نے کہا کہ سائنس روزمرہ کی زندگی کے لئے حل پیش کرتی ہے اور ہمارے شہریوں کے معیار زندگی کو بہتر بناتی ہے جبکہ DST کے ایس ای ای ڈی ڈویژن کے سربراہ ڈاکٹر دیبہ پریہ دتہ نے کہا کہ زیادہ طویل اور زیادہ پرمسرت زندگی کو یقینی بنانے کے لئے سائنس سب سے بڑی مشترکہ کاوش ہے۔ سائنس اور ٹکنالوجی کے ریاستی وزرا کا کن کلیو آئی آئی ایس ایف کے حصے طور پر ہرسال ہوتا ہے اور مرکز اور ریاستوں کے مابین سائنس اور ٹکنالوجی کے تعاون کے لئے کلیدی ساجھیداروں اور متعلقہ فریقوں کے درمیان مذاکرات کا موقع فراہم کرتا ہے۔ وزیر موصوف نے سائنس اور ٹکنالوجی کو نسلوں کے بارے میں ایک کتابچے کا اجرا بھی کیا اور اس کے ویب پورٹل کا افتتاح کیا۔
وزارت خزانہ
آئی ایف ایس سی کی عالمی فن ٹیک ہیکا تھون کی پہلی سیریز - آئی اسپرنٹ -21 ’’ اسپرنٹ 01 ؛ بینک ٹیک ‘‘ کا آغاز
نئی دلّی ،08 اکتوبر / بین الاقوامی مالی خدمات کی مرکزی اتھارٹی  اور گفٹ سِٹی نے 7 اکتوبر ، 2021 ء کو ہندوستانی معیاری وقت کے مطابق دن میں 11.30 بجے آئی ایف ایس سی اے کی عالمی فن ٹک ہیکا تھون سیریز کی آئی – اسپرنٹ – 21 کا آغاز کیا ۔ سیریز میں پہلی اسپرنٹ ’’ اسپرنٹ 01 : بینک ٹیک ‘‘ میں بینکنگ سیکٹر کے لئے فن ٹیک پر توجہ مرکوز کی جا رہی ہے ۔
آئی ایف ایس سی اے ہندوستان میں بین الاقوامی مالیاتی خدمات کے مراکز  میں مالیاتی مصنوعات ، مالیاتی خدمات اور مالیاتی اداروں کی ترقی اور ان کے ضابطے کے لئے ایک متحد اتھارٹی ہے۔ آئی ایف ایس سی بینکنگ ، انشورنس ، سیکیورٹیز اور فنڈ مینجمنٹ کے تمام شعبوں میں فنانشیل ٹیکنالوجیز  کے اقدامات کو فروغ دینے کی کوشش کرتی ہے۔ اس تناظر میں ، آئی – اسپرنٹ – 21 کے بینر کے تحت ان علاقوں میں ہیکاتھونز کی ایک سیریز کا منصوبہ بنایا گیا ہے۔آئی اسپرنٹ سیریز کے تحت یہ پہلی ہیکاتھون ہے ، جو بینکنگ سیکٹر پر مرکوز ہے اور یہ اپنی نوعیت کی واحد ریگولیٹر ہے۔ اسے ورچوئل طور پر آپریٹ کیا جائے گا اور دنیا بھر سے فن ٹیکز کی اہلیت رکھنے والوں کے لئے کھلا ہوگا۔
وزیر خزانہ کی طرف سے مرکزی بجٹ 21-2020 ء میں گفٹ آئی ایف ایس سی میں ’’ ورلڈ کلاس فنٹیک ہب‘‘کی حمایت کے اعلان کے بعد ، آئی ایف ایس سی اے نے اکتوبر 2020 ء میں ’’یگولیٹری سینڈ باکس‘‘کے لئے ایک فریم ورک متعارف کرایا تھا ، جس سے فن ٹیک اداروں کو ایک فارم بنانے میں مدد ملے گی۔ ایک محدود وقت کے فریم کے لئے حقیقی صارفین کے محدود سیٹ کے ساتھ متحرک ماحول میں خصوصیات اور لچک کو جدید فنٹیک حل کے ساتھ تجربہ کرنے کی اجازت دیتا ہے۔ اس ہیکاتھون کے فائنلسٹ کو آئی ایف ایس سی اے ریگولیٹری/اننو ویشن سینڈ باکس تک براہ راست رسائی کی اجازت ہوگی۔
اسپرنٹ – 01 : بینک ٹیک مشترکہ طور پر آئی ایف ایس سی اے اور گفٹ سٹی کی طرف سے نیتی آیوگ کے اشتراک سے منعقد کیا گیا ہے۔ آئی سی آئی سی آئی بینک ، ایچ ایس بی سی بینک ، آئی کریئیٹ ، زون اسٹارٹ اپ اور انویسٹ انڈیا ہیکاتھون کے شراکت دار ہیں۔
ہیکاتھون کا مقصد ہے:
- آئی ایف ایس سی اے اور گفٹ آئی ایف ایس سی کو فن ٹیک ماحولیاتی نظام سے جوڑنا ،
- گفٹ آئی ایف ایس سی میں بینکنگ یونٹوں کے لئے کاروباری مسائل حل کرنا اور
- گفٹ آئی ایف ایس سی میں بینکنگ یونٹس کے لئے خوردہ تجارت کو فروغ دینا۔
اسپرنٹ – 01 : بینک ٹیک کے تحت دیئے گئے بڑے ایوارڈز اور اعتراف نامے اس طرح ہیں:
- فن ٹیک فائنلسٹ کو آئی ایف ایس سی اے ریگولیٹری/اننوویشن سینڈ باکس تک براہ راست رسائی کی اجازت ہوگی۔
- فن ٹیک براہ راست پارٹنر بینکوں کے ساتھ مسئلے کی تفصیلات پر کام کرے گا ، جو اے پی آئی ، مشورے ، رہنمائی وغیرہ فراہم کرے گا۔
- دسمبر 2021 ء میں ہونے والی آئی ایف ایس سی اے کے فلیگ شپ فن ٹیک فورم کے دوران فن ٹیک کی نمائش کا موقع۔
- آئی کریئیٹ کی طرف سے اسپانسر کردہ مالیت کی رقم 24 لاکھ روپئے ہے۔
- بزنس سپورٹ سولوشنز پارٹنر کو زون اسٹارٹ اپ انڈیا کے نیٹ ورک سے 25000 امریکی ڈالر فی اسٹارٹ اپ کے فوائد حاصل ہوتے ہیں۔
مزید تفصیلات اور درخواست کا طریقہ کار www.isprint.in یا www.ifsca.gov.in پر دستیاب ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9846
(Visitor Counter : 134
وزیراعظم کا دفتر
وزیراعظم کے دفتر نے کووڈ-19 سے نمٹنےکےلئے گیارہ با اختیار گروپوں کی کوششوں پر نظر ثانی کی
بلاسقم کی سپلائی چین کے انتظام کے لئے اعتماد سازی کے اقدامات کلیدی حیثیت رکھتے ہیں
علاقائی زبانوں میں مواصلات کے سہارے آخری انسان تک پہنچنے پر توجہ مرکوز رہےگی
نئی دہلی،10 اپریل : کووڈ-19 کے پھوٹ پڑنے کے بعد سامنے آنے والی چنوتیوں سے نمٹنے کےلئے افسران کے با اختیار گروپوں کی ایک میٹنگ کا اہتمام آج وزیراعظم کے پرنسپل سکریٹری کی صدارت میں کیا گیا۔ یہ میٹنگ میں وقفے وقفے سے مختلف سطحوں پر وزیراعظم کے دفتر کی جانب سے نگرانی کے طور پ منعقد ہونے والی نظر ثانی میٹنگوں کے سلسلے کی تازہ ترین میٹنگ تھی ، جس کا مقصد وبائی مرض کے اثرات کا سد باب کرنا ہے۔
پرنسپل سکریٹری نے بااختیار گروپوں کی کوششوں پر نظر ثانی کی۔ متعلقہ امور ضروری اشیاء کی دستیابی کے لئے سپلائی چین اور ضروری سازو سامان کے انتظام ، سماجی فاصلہ برقرار رکھنے کے لئے کی جانے والی کوششوں ،مستقبل میں ضروری اعتماد سازی کے اقدامات اور وزارت داخلہ کے رہنما خطوط کو بنیادی سطح پر پہنچانے اور نافذ کرنے سے متعلق تھے۔ ان کا مقصد یہ تھا کہ کاشت کاروں کو سماجی فاصلہ برقرار رکھتے ہوئے اپنی فصلیں کاٹنے کا موقع حاصل ہو۔ اجتماع کے دوران نظر ثانی کا عمل کیا گیا اور مختلف مراحل میں تفصیلی طور پر ٹسٹنگ کے امر پر اطمینا ن کا اظہار کیا گیا ۔ٹسٹنگ کے عمل کے تحت تا حال145916 نمونوں کی جانچ کی جا چکی ہے۔
مطلع کیا گیا کہ تمام ریاستوں کے تمام چیف سکریٹری حضرات کو اس امر کی ہدایات جاری کی گئی ہیں کہ وہ از حد حساس اور کمزور گروپوں مثلاً نقل مکانی کرنے والے مزدوروں اور بے گھروں کے لئے پناہ گاہ فراہم کریں۔ اس کے ساتھ ہی ساتھ مرکز ریاستوں اور اضلاع کے ساتھ رابطہ بنائے ہوئے ہے اور دونوں سطحوں پر نگرانی کی جا رہی ہے۔ پی پی ای کی تیاری کو منظم بنایا جا رہا ہے اور حفظان صحت کارکنان کی صلاحیت سازی پر توجہ دی جا رہی ہے ۔ این جی او اور سول سوسائٹی کے گروپوں کو بھی اس کام میں لگایا جا رہا ہے۔ پرنسپل سکریٹری نے تجویز پیش کی کہ ضلعی سطح پر این جی او کے ساتھ تال میل قائم کیا جانا چاہئے تاکہ ایک ہی طرح کا کام بار بار نہ دہرایا جائے اور وسائل کا موثر استعمال ممکن ہو سکے۔
پی ایم غریب کلیان یوجنا کے تحت جاری کئے جانے والے اقتصادی راحتی پیکج اور متعلقہ بہبودی اقدامات کی پیش رفت کا بھی جائزہ لیا گیا۔ پرنسپل سکریٹری نے زور دے کر کہا کہ اعداد و شمار کا صحیح جمع کیا جانا بہت ضروری ہے کیونکہ اس امر کو یقینی بنانا ہے کہ تمام تر فوائد نشان زد استفادہ کنندگان پر پہنچ سکیں۔
ملک بھر میں بر وقت اطلاعات کی ترسیل کو یقینی بنانے کے لئے کئے گئے اقدامات پر بھی تبادلہ خیالات کئے گئے اور اس امر کو یقینی بنانے پر بات ہوئی کہ علاقائی زبانوں میں مواصلات کے ذریعے آخری میل تک تمام تر اطلاعات پہنچنی چاہئے۔ ٹیکنالوجی اور انتظامی محاذ پر آروگیہ سیتو ایپ کے متعارف کرائے جانے پر اظہار اطمینان کرتے ہوئے محسوس کیا گیا کہ استعمال کنندگان کو اس ایپ کے زیادہ سے زیادہ استعمال کے لئے راغب کئے جانے کی ضرورت ہے۔
اس میٹنگ میں وزیراعظم کے دفتر اورحکومت ہند کی دیگر وزارتوں کے سینئر افسران نے شرکت کی۔
نوجوانوں کے امور اور کھیل کود کی وزارت
کھیلوں کے مرکزی وزیر جناب کرن رجیجو نے زیرک پور میں ایس اے آئی علاقائی مرکز کا افتتاح کیا ہے
جناب رجیجو کا کہنا ہے کہ ہمارا مقصد پورے بھارت میں عالمی معیار کی تربیتی سہولتیں فراہم کرنا ہے۔
نئی دہلی، 2 نومبر 2020، نوجوانوں کے اور کھیلوں کے مرکزی وزیر جناب کرن رجیجو نے آج زیرک پور، پنجاب میں اسپورٹس اتھارٹیی آف انڈیا  کے نئے علاقائی مرکز کا ورچوول طور پر افتتاح کیا۔ یہ مرکز بھارت کی شمالی پٹی میں ایس اے آئی کے مرکزوں کے ایک اصل مرکز کے طور پر کام کرے گا۔
جناب کرن رجیجو نے تقریب کے دوران ان کوچوں اور ایتھلیٹس کو مبارکباد دی جو نئے مرکز میں تربیت دیں گے اور کہا کہ ایک مرتبہ کووڈ۔ 19 کی صورتحال بہتر ہوجائے تو وہ ذاتی طور پر مرکز کا دورہ کریں گے۔
جناب کرن رجیجو نے کہا ’’ بھارت کی شمالی پٹی جموں کشمیر سے لیکر لیہ تک اور ہماچل پردیش تک ایک بڑے علاقے کا احاطہ کرتی ہے اور ہم اس علاقے کی ترقی کے لئے بہت کچھ کررہے ہیں اور ہمارا مقصد یہ ہے کہ بھارت میں عالمی معیار کی کھیل کود کی سہولتیں قائم کی جائیں۔ ہمارے نوجوان ایتھلیٹس کو خاص طور پر ذہن میں رکھ کر ایسا کیا جارہا ہے جو ہمارے ملک کا مسقبل ہیں اور جنہیں بھارت کو کھیل کود میں مہارت رکھنے والی ایک قوم بنانے میں ایک بڑا رول ادا کرنا ہے‘‘۔
زیرک پور کے علاقائی مرکز کا انتظامیہ بلاک محکمہ تعمیرات عامہ  نے تعمیر کیا ہے اور جلد ہی اس میں کھیل کود کی دیگر سہولتوں کا اضافہ کیا جائے گا۔
ورچوول طریقے پر شروع کی گئی اس تقریب میں 300 سے زیادہ افراد نے شرکت کی، جن میں پنجاب اسپورٹس ڈائرکٹر جناب ڈی پی ایس کھربندا، ڈائرکٹر جنرل ایس اے آئی ، جناب سندیپ پردھان ، سکریٹری ایس اے آئی جناب روہت بھاردواج، ایس اے آئی کے متعدد علاقائی ڈائرکٹر ، کوچ اور ایتھلیٹس شامل تھے۔
۔۔۔۔۔۔۔۔۔۔۔
م ن۔ج۔ن ا۔
U-6887
(Visitor Counter : 93
وزارت دفاع
مشق کوپ انڈیا 2023
ہندوستانی فضائیہ  اور امریکی فضائیہ  کے درمیان ایک دو طرفہ فضائی مشق کوپ انڈیا 2023 کا اہتمام ایئر فورس اسٹیشنوں ارجن سنگھ ، کلائی کُنڈا اور آگرہ میں پر کیا جارہا ہے۔ اس مشق کا مقصد دونوں فضائی افواج کے درمیان باہمی افہام و تفہیم میں اضافہ کرنا اور اپنے بہترین طریقوں کو شیئر کرنا ہے۔
مشق کا پہلا مرحلہ آج سے شروع ہو گیا ہے۔ مشق کا یہ مرحلہ فضائی نقل و حرکت پر توجہ مرکوز کرے گا اور اس میں دونوں فضائی افواج کے ٹرانسپورٹ طیارے اور اسپیشل فورسز کے اثاثے شامل ہوں گے۔ دونوں فریق سی – 130جے اور سی - 17 طیارے میدان میں اتاریں گے، یو ایس اے ایف ایک ایم سی- 130 جے بھی چلائے گی۔ مشق میں جاپانی ایئر سیلف ڈیفنس فورس کے فضائی عملے کی موجودگی بھی ہوگی، جو مشاہدین کے طور پر شرکت کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-3948
(Visitor Counter : 85
سماجی انصاف اور تفویض اختیارات کی وزارت
درج فہرست ذاتوں ، درج فہرست قبائل  اور دیگر پسماندہ طبقات  کے طلباء کے لیے ہاسٹل کی تعمیر
سماجی انصاف اور تفویض اختیارات کے وزیر مملکت جناب اے نارائن سوامی نے آج لوک سبھا میں ایک سوال کے تحریری جواب میں اطلاع فراہم کی کہ سماجی انصاف اور تفویض اختیارات کا محکمہ ہاسٹلز کی تعمیر کے لیے جن اسکیموں کو نافذ کر رہا ہے وہ درج ذیل ہیں:-
- دیگر پسماندہ طبقات  کے لڑکوں اور لڑکیوں کے لیے ہاسٹل کی تعمیر؛ جو کہ ‘‘دیگر پسماندہ طبقات  اور دیگر افراد کے لئے درخشاں بھارت کے لئے شاندار کارکردگی کا مظاہرہ کرنے والے نوجوانوں کے لئے وزیر اعظم اسکالرشپ ایوارڈ اسکیم’’ کے نام سے ایک جامع اسکیم کا جزو ہے۔
- بابو جگ جیون رام چھاتراواس یوجنا ؛ جو کہ ‘‘پردھان منتری انوسوچیت جاتی ابھیودے یوجنا’’ نام کی ایک جامع اسکیم کا ایک جزو ہے۔
اسکیم کے تحت ریاستی حکومتیں، مرکز کے زیر انتظام علاقوں کی انتظامیہ اور وزارت تعلیم کے تازہ ترین این آئی آر ایف  کی درجہ بندی میں مقام حاصل کرنے والے باوقار ادارے مالی امداد کے اہل ہیں۔ پچھلے تین سالوں کے دوران اس محکمہ کو الور سمیت کسی بھی ضلع میں ہاسٹل کی تعمیر کے لئے حکومت راجستھان سے کوئی مکمل تجویز موصول نہیں ہوئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 86
وزیراعظم کا دفتر
وزیر اعظم پندرہ اکتوبر کو سات نئی دفاعی کمپنیوں کو قوم کے لیے وقف کرنے کے ایک پروگرام میں ویڈیو کے زریعے خطاب کرینگے
وجے دشمی کے با برکت موقع پر وزیر اعظم جناب نریندر مودی وزارت دفاعی کے زیر اہتمام ایک پروگرام میں ویڈیو کے زریعے خطاب کرینگے۔ سات نئی دفاعی کمپنیوں کو قوم کے لیے وقف کرنے کا یہ پروگرام پندرہ اکتوبر 2021 کو ہوگا اور وزیر اعظم دن میں تقریبًا بارہ بج کر دس منٹ پر خطاب کرینگے۔ وزیر دفاع، وزیر مملکت برائے دفاع اور دفاعی صنعتی تنظیموں کے نمائندے اس موقع پر موجود رہیں گے۔
سات نائی دفاعی کمپنیوں کے بارے میں
حکومت نے آرڈنس فیکٹری بورڈ کو سرکاری محکمے سے سات سو فیصد سرکاری ملکیت کورپوریٹ اداروں میں تبدیل کرنے کا فیصلہ کیا ہے جس کا مقصد ملک میں دفاعی تیاریوں میں خود کفالت کو بہتر بنانا ہے۔ اس اقدام سے کام کاج اور کا وائیوں کی خود مختاری اور کارکردگی بڑھے گی اور اس سے ترقی کے نئے امکانات ملیں گے اور جدت طرازی کو فروغ ملے گا۔
ساتئ نئی دفاعی کمپنیاں جنہیں شامل کیا گیا ہے وہ ہیں۔ میونیشن انڈیا لمیٹڈ ، آرمڈ وھیکل نگم لمیٹڈ  اینڈ دانس ویپن اینڈ ایکیوپمنٹ انڈیا لمیٹڈ ، ٹروپ کمفرٹ لمٹڈ ، ینترا انڈیا لمٹڈ ، انڈیا اوپٹیل لمٹڈ  اور گلائیڈرس انڈیا لمٹڈ 
<><><><><>
ش ح،ع س، ج
U.No. : 10080
(
امور داخلہ کی وزارت
جموں و کشمیر میں امن و امان کی صورتحال
دہشت گردی کے واقعات میں 2019 کے مقابلے میں 2020 کے دوران 59 فیصد اور جون 2020 تک کے مقابلے میں جون 2021 تک 32 فیصد کی کمی واقع ہوئی ہے۔ جموں و کشمیر کے مرکز زیر انتظام علاقے میں دکانیں اور کاروباری ادارے، پبلک ٹرانسپورٹ، سرکاری دفاتر، تعلیمی اور صحت کے ادارے وغیرہ عام طور پر کام کر رہے ہیں۔
حکومت نے دہشت گردی کے خلاف صفر رواداری کی پالیسی اپنائی ہے اور دہشت گرد تنظیموں کے ذریعہ درپیش چیلنجوں سے مؤثر انداز میں نپٹنے کے لیے سیکیورٹی کو مضبوط بنانے، ملک دشمن عناصر کے خلاف قانون پر سختی سے عمل درآمد کرنے، تیز تر گھیرا بندی اور تلاش آپریشن جیسے مختلف اقدامات اٹھائے ہیں۔ سیکیورٹی فورسز ان افراد پر بھی گہری نظر رکھتی ہیں جو دہشت گردوں کو مدد فراہم کرتے ہیں اور ان کے خلاف کاروائی کرتے ہیں۔ حکومت نے نوجوانوں کو قومی دھارے میں رکھنے کے لیے پالیسیوں کی مستقل حوصلہ افزائی کی ہے، جن میں عسکریت پسندی سے دور رہنے کے لیے روزگار کے مواقع فراہم کرنا شامل ہے۔ داخلی سلامتی کو مستحکم کرنے اور امن و امان برقرار رکھنے کے لیے جموں و کشمیر میں افواج کی مناسب قوت کو تعینات کیا گیا ہے۔
امور داخلہ کے وزیر مملکت جناب نتیانند رائے نے آج راجیہ سبھا میں ایک سوال کے تحریری جواب میں یہ معلومات فراہم کی۔